AIŠKINAMASIS RAŠTAS
DĖL SAVIVALDYBĖS TARYBOS 2025 M. GEGUŽĖS 29 D. SPRENDIMO NR. 1-182 „DĖL PANEVĖŽIO MIESTO SAVIVALDYBĖS JAUNIMO REIKALŲ TARYBOS SUDĖTIES PATVIRTINIMO IR SAVIVALDYBĖS TARYBOS 2023 M. BIRŽELIO 22 D. SPRENDIMO NR. 1-182 PRIPAŽINIMO NETEKUSIU GALIOS“ PAKEITIMO

2026 m. lapkričio 4 d. 

Panevėžys
1. Sprendimo projekto tikslai ir uždaviniai: Sprendimo projekto tikslas – pakeisti Panevėžio miesto savivaldybės jaunimo reikalų tarybos sudėtį. Sprendimo projekto uždavinys – patvirtinti naują Jaunimo reikalų tarybos sudėtį, kurios naujas narys kadenciją pradės po tarybos sprendimo įsigaliojimo.
Kadangi 2026 m. rugsėjo 4 d. Jaunimo reikalų tarybos narė Greta Elena Šileikaitė pateikė atsistatydinimo raštą iš Jaunimo reikalų tarybos nario pareigų, Panevėžio jaunimo organizacijų sąjunga „Apskritasis stalas“ (toliau – PAS) organizavo asamblėją kurios metu buvo išrinkta naujas jaunimo atstovas. 

Atsižvelgiant į PAS 2026 m. spalio 30 d. raštą Nr. PAS (1.1) – 279, Savivaldybės tarybai siūloma pakeisti jaunimo atstovę Gretą Eleną Šileikaitę į naujai išrinktą jaunimo atstovę Kotryną Jankūnaitę. 
2. Siūlomos teisinio reguliavimo nuostatos, laukiami rezultatai: Sprendimo priėmimo 
būtinumą reglamentuoja Panevėžio miesto savivaldybės tarybos 2019 m. balandžio 12 d. sprendimo Nr. 1-123 „Dėl Panevėžio miesto savivaldybės Jaunimo reikalų tarybos nuostatų patvirtinimo ir Savivaldybės tarybos 2015 m. gegužės 29 d. sprendimo Nr. 1-128 1 punkto pripažinimo netekusiu galios“ (2026 m. kovo 26 d. sprendimo Nr. 1-104 redakcija) (toliau – Jaunimo reikalų tarybos nuostatai) 2 punktas – „Panevėžio miesto savivaldybės jaunimo reikalų taryba (toliau – Jaunimo reikalų taryba) yra visuomeninė patariamoji institucija, lygybės principu sudaroma iš Savivaldybės tarybos ir (ar) Savivaldybės administracijos ir Panevėžio miesto teritorijoje veikiančios Savivaldybės jaunimo organizacijų tarybos, t. y. Panevėžio jaunimo organizacijų sąjungos „Apskritasis stalas“, (toliau – Jaunimo organizacijų taryba) deleguotų atstovų (14–29 metų).“ 
Patvirtinus naują Jaunimo reikalų tarybos sudėtį bus užtikrinamas lygybės principas ir jaunimo politikos įgyvendinimas Panevėžio miesto savivaldybėje. 
3. Lėšų poreikis ir šaltiniai: Šiam Tarybos sprendimo projekto įgyvendinimui lėšos nereikalingos.
4. Sprendimui priimti reikalingi pagrindimai, skaičiavimai ar paaiškinimai: Sprendimo projektas parengtas vadovaujantis Jaunimo reikalų tarybos nuostatų 18.1 papunkčiu: ,,Jaunimo reikalų tarybos nario įgaliojimai nutrūksta, jeigu <...> jis atsistatydina savo noru anksčiau, negu pasibaigia Jaunimo reikalų tarybos kadencija“, 19 punktu: ,,Į Jaunimo reikalų tarybos nario, kurio įgaliojimai nutrūko, vietą Jaunimo reikalų taryboje deleguojamas kitas asmuo, vadovaujantis Nuostatuose numatytais reikalavimais“. 
5. Kieno iniciatyva parengtas sprendimo projektas: Sprendimo projektas parengtas Panevėžio miesto savivaldybės administracijos, Panevėžio miesto savivaldybės jaunimo reikalų tarybos, Panevėžio jaunimo organizacijų sąjungos „Apskritasis stalas“ iniciatyva.
PRIDEDAMA. Panevėžio jaunimo organizacijų sąjungos „Apskirtasis stalas“ 2026-10-30 raštas Nr. PAS (1.1) – 279 „Dėl Panevėžio miesto savivaldybės jaunimo reikalų tarybos delegatų“ (1 lapas).

